যেহেতু উভয়েরই শক্তিশালী বিরোধী পক্ষ আছে, যারা এমন সুযোগের জন্য ওৎ পেতে রয়েছে। চুক্তিকারী পক্ষগণ নিজেরাও মিত্র নয়। ভারতসহ কিছু বিদেশী শক্তির চাপে তারা চুক্তিবদ্ধ। ক্ষমতাসীন পক্ষদ্বয়ের এমন বিরূপ ভাবা দূর্বল চিত্তের পরিচায়ক। আগে দৃঢ়ভাবে ত্রুটিহীন সমঝোতায় উপনীত হতে হবে যার লক্ষ্য হবে উন্নয়ন ও শান্তি এবং তার পক্ষে জনমত গঠন। সংশোধন ও গঠিত জনমত চুক্তি পক্ষীয়দের শক্তি যোগাবে ও প্রতিপক্ষদের দুর্বল করে দিবে। লক্ষ্য অর্জনে উভয়কে মিত্র হতে হবে। দুই অমিত্রের চুক্তি আচরণগত ভিন্নতা ঘোচাতে পারবে না। সরকার পক্ষ চাইছেন উপজাতি পক্ষ আত্মসমর্পন করুন। বিপরীতে উপজাতি পক্ষ ভাবছেন তাদের বিভিন্নমুখী আন্দোলনে ও স্বপক্ষীয় বিদেশী চাপে সরকার নমনীয় হোক। এই বিপরীতমুখী পরিস্থিতিসহ বিদেশ সংশ্লিষ্টতা উভয়কে মীমাংসায় পৌছাতে দিচ্ছে না।